
**Péceli Napsugár Bölcsőde**

**2119 Pécel , Szemere Pál u.6.**

**Tájékoztató**

****

*„Csináljon bármit, ami nyitogatja szemét és eszét, szaporítja tapasztalatait.*

*Ő azt hiszi: csak játszik.*

*De mi már tudjuk, mire megy a játék.*

*Arra, hogy e világban otthonosan mozgó, eleven eszű és tevékeny ember váljék belőle.”*

*(Varga Domonkos)*

**Kedves Szülők!**

A bölcsődei nevelés célja, hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és biztonsággal viselkedjenek saját kulturális környezetükben, rugalmasan alkalmazkodjanak annak változásaihoz.

Bölcsődénk nevelését, szemléletében és módszereiben a családi nevelés elsődlegességének tiszteletével valósítja meg. Középpontjában a kisgyermek és közvetett módon a kisgyermeket nevelő családok állnak.

A nevelés főbb helyzetei, mint a gondozás, a játék, a mozgás, a mondóka, az ének, a vers- mese, az alkotó és egyéb tevékenységek, amelyek sokrétű, de teljesítményelvárástól mentes tapasztalatszerzés, megismerés, a gyermek korából és fejlettségéből adódó tevékenységekbe ágyazott tanulási folyamatok.

Intézményünkben a fokozatos és folyamatos befogadás alkalmával a gyermekét segítő szülő is betekintést kap az intézményünkben folyó nevelő-gondozó munkáról.

**Általános Információ**

**Az intézmény neve: Péceli Napsugár Bölcsőde**

**2119 Pécel Szemere Pál u 6**

**Telefonszáma: 06/20 801-2747**

**e-mail:** [**napsugarbolcsipecel@gmail.com**](mailto:napsugarbolcsipecel@gmail.com)

**Az intézmény mb vezetője: Guba Ildikó**

**Gyermekorvos: Dr. Perlaki Mónika**

**Nyitva tartás**

* A nevelési év szeptember 1-től augusztus 31-ig tart.
* A nyári zárás idejét minden év február 15-ig közzétesszük, időtartama: 4-5 hét.
  + Amennyiben munkanap áthelyezés, vagy más ok miatt a gyermek létszám jelentősen lecsökken, úgy a szülők körében végzett felmérés eredményének megfelelően biztosítjuk a nyitva tartást
* ***Napi nyitva tartás: 6 – 18 –ig***
* A gyermekek reggel 6- tól 7-ig, és délután 16.-tól- 18-ig ügyeleti csoportban vannak elhelyezve.
* A reggeliztetés ideje alatt fél 9 és 9 óra között nem tudunk érkező gyermeket fogadni.
* Kérjük, hogy a gyermekek napi 10 óránál többet ne tartózkodjanak a bölcsődében. Ettől eltérni csak indokolt esetben lehet!

**Napirend**

A jól szervezett, folyamatos, ugyanakkor rugalmas napirend a kisgyermekek igényeinek, szükségleteinek kielégítését, a nyugodt, kiszámítható, folyamatos gondozás feltételeit, annak megvalósítását biztosítja, megteremtve a biztonságérzetet, a kiszámíthatóságot, az aktivitás és az önállósodás lehetőségét. A napirenden belül az egyes kisgyermek igényeit úgy kell kielégíteni, hogy közben a csoport életében is áttekinthető rendszer legyen, a gyermekek tájékozódhassanak a várható eseményekről, kiiktatódjon a felesleges várakozási idő. Ez egyben a csoport belső nyugalmát is biztosítja. A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők is. A napirend kialakításának további feltételei a személyi állandóság („saját kisgyermeknevelő”-rendszer), a tárgyi feltételek, a jó munkaszervezés, a bölcsődei dajkával való összehangolt munka, a kisgyermekek otthoni életének, életritmusának lehetőség szerinti figyelembevétele. A napirend függ a gyermekcsoport életkori összetételétől, fejlettségétől és szükségleteitől. Befolyásolják az évszakok, csoportlétszám és egyéb tényezők (pl. bölcsőde nyitva, zárva tartása).

**Időpont Tevékenység**

6.00- 8.30 Gyermekek fogadása

8.30-9.00 Reggeliztetés

9.00-11.00 Játékidő

**Kora tavasz - Késő ősz** - **Tél**

9 -10 csoportszobában játék

( -5 C -ig) 10-11 udvari játék

**Késő tavasz – Nyár - Korai ősz**

9 – 11 udvari játék

10.00 Tízórai, gyümölcslé, gyümölcs

11.00 - 11.30 Tisztálkodás

11.30 - 12.00 Ebédeltetés

12.00 - 14.30 Alvásidő

14.30 - 15.00 Tisztálkodás, uzsonna

15.00 - 18.00 Játék, gyermekek folyamatos elbocsátása

**Intézményünk**

Bölcsődénkben 3 gondozási egység működik, 6 csoporttal. A csoportokat lehetőség szerint életkoronként szervezzük. A csoportok létszáma a szobák méretétől függ – hasznos alapterülete gyermekenként legalább 3 m2 -, így 14, 12, 10, 8 fős csoportok kerülnek kialakításra. A maximálisan megengedett létszám14 fő, amennyiben minden gyermek betöltötte a 2. életévét (adott év 08.31-ig). A csoportszobákat úgy rendeztük be, hogy a kicsik egészséges fejlődése biztosítva legyen, kielégítse mozgás-és játékigényüket. A játékok tárolása a gyermekek számára is biztonságos, fonott kosarakban történik. A szerepjátéknak különböző játéksarkokat alakítanak ki a kisgyermeknevelők. Az alkotó tevékenységekhez gyurma, festék, színes ceruza, gyöngyfűző, stb. áll rendelkezésre.

Csoportlétszám:

Ficánka csoport: 14 fő

Napsugár csoport: 8 fő

Katica csoport: 12 fő

Pillangó csoport: 10 fő

Szivárvány csoport: 14 fő

Süni csoport: 14 fő

**Térítési díjak**

Az étkezési térítési díj összegét Pécel Város Önkormányzatának 13/2008.(V.30.) számú rendelete tartalmazza, mely alapján a bölcsődei étkezési 100%-os térítési díja jelenleg az alábbiak szerint alakul:

|  |  |
| --- | --- |
| bölcsődei ellátás | 535 Ft./nap |
| ebből: |  |
| reggeli | 180 Ft/nap |
| tízórai | 40 Ft/nap |
| ebéd | 245 Ft/nap |
| uzsonna | 70 Ft/nap |

**A személyi térítési díj szabályai:**

**A Gyvt. 148. § (1)-(3), valamint (5) bekezdése alapján az intézményi ellátásért személyi térítési díjat kell** fizetni. A térítési díj mértékét az önkormányzat rendeletben szabályozza. A személyi térítési díj összege évente két alkalommal vizsgálható felül és változtatható meg, kivéve, ha a kötelezett jövedelme olyan mértékben csökken, hogy az e törvényben szabályozott díjfizetési kötelezettségének nem tud eleget tenni.

A bölcsődei ellátás térítési díjaira vonatkozó szabályokat Pécel Város Önkormányzatának 13/2008. (V.30.) sz. rendeletének 1/A.§-a határozza meg, mely szerint:

A bölcsődei ellátás keretében nyújtott **gondozás személyi térítési díja** **500 Ft/fő/nap**.

A bölcsődei ellátás keretében nyújtott gondozás személyi térítési díját egyhavi időtartamra előre kell befizetni és teljes hónapra kell megállapítani.

A Gyvt. 150 §. értelmében személyi térítési díj meghatározásához és a díjfizetési kedvezményre való jogosultság megállapításához az alábbi dokumentumokat szükséges benyújtani:

* jövedelemigazolás,
* rendszeres gyermekvédelmi kedvezményről szóló határozat,
* tartós betegségről szóló szakorvosi igazolás, fogyatékosságról szóló igazolás,
* három- vagy többgyermekes család esetén MÁK igazolás,
* átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, nevelésbe vett gyermek esetén határozat,
* védelembe vett gyermek esetén határozat.

**Bölcsődei jelentkezés és felvétel esetén az alábbi nyilvántartást vezetjük:**

* A térítési díj dokumentálása - 1. melléklet a 328/2011. (XII. 29.) Korm. rendelethez
* Az ellátási napokon az ellátást igénybe vevők jelen- vagy távollétének dokumentálása

2. melléklet a 328/2011. (XII. 29.) Korm. rendelethez

* Gyermekétkeztetést igénybevételének dokumentálása - 4. melléklet a 328/2011. (XII. 29.) Korm. rendelethez
* Jövedelemnyilatkozat a személyi térítési díj megállapításához - 5. melléklet a 328/2011. (XII. 29.) Korm. rendelethez
* Nyilatkozat (*a Gyvt. 21/B. § (1) bekezdés a) pontja szerinti ingyenes bölcsődei, mini bölcsődei és óvodai gyermekétkeztetés igénybevételéhez)* -6. melléklet a 328/2011. (XII. 29.) Korm. rendelethez
* Felvételi könyv
* Csoportnapló
* Gyermek törzslapja, Családlátogatás-beszoktatás füzet, Családi füzet

**Az Érdekképviseleti Fórum**

A gyermekek védelméről és a gyámügyi igazgatásról szóló 1997. évi. XXXI. törvény értelmében, a bölcsődei ellátásban részesülők érdekeinek védelmében az intézmény érdek-képviseleti fórumot működtet.

Az Érdekképviseleti Fórum jogköre:

* döntési jogot gyakorol:
* tisztségviselőinek megválasztásában
* hatáskörébe tartozó ügyekben
* véleményt nyilváníthat:
* gyermeket érintő ügyekben.
* javaslatot tehet:
* a bölcsőde alaptevékenységével összhangban végzett szolgáltatások, tervezésével, működtetésével, az ebből származó bevételek felhasználásával kapcsolatban.
* egyetértési jogot gyakorol:
* a bölcsőde házirendjének jóváhagyásánál
* Az érdekképviseleti fórum tagjai: a nevelési egységeket képviselő szülők/törvényes képviselők (3 fő), a bölcsődét képviselő kisgyermeknevelők (2 fő), a fenntartó önkormányzat delegáltja (1 fő)

**A panaszjog gyakorlásának módja:**

Panaszt tehet, illetve intézkedést kezdeményezhet a szervezeti felépítés szerinti ( mb. intézményvezető Balló Ildikó– 06/20 801-2747), illetve egyéb illetékességgel bíró személynél/szervnél (fenntartó - Pécel Város Önkormányzata, területileg illetékes gyermekjogi képviselő – Szabó Leventéné – 0620-489-9629 , máshatáskörrel rendelkező szerv).

Azon személyek/intézmények, ahova panaszt teheti, illetve az intézkedést kezdeményezheti a szülő, minden gondozási egység területére kifüggesztésre került.

**A felvételi iránti kérelmek leadási határideje: 2020.május 31.**

**Guba Ildikó**

**mb. intézményvezető**